b"\n_START_ARTICLE_\nRance Howard\n_START_SECTION_\nTidlig liv\n_START_PARAGRAPH_\nHoward ble f\xc3\xb8dt som Harold Rance Beckenholdt i Duncan i Stephens County i Oklahoma, og var s\xc3\xb8nn av Ethel Cleo (f\xc3\xb8dt Tomlin) og Engel Beckenholdt, som var g\xc3\xa5rdbruker. Han endret sitt navn til Rance Howard da han ble skuespiller. Han giftet seg med skuespillerinnen Jean Speegle Howard i Burbank i California i 1949. Deres s\xc3\xb8nner er skuespiller/regiss\xc3\xb8r  _NEWLINE_Ron Howard og skuespiller Clint Howard. Han var ogs\xc3\xa5 bestefar til skuespillerinnene Bryce Dallas Howard og Paige Howard. Hans s\xc3\xb8nn, Ron, ble f\xc3\xb8dt mens Howard tjenestegjorde i United States Air Force, hvor han tjenestegjorde i tre \xc3\xa5r.\n_START_SECTION_\nSpillekarriere\n_START_PARAGRAPH_\nHoward gikk p\xc3\xa5 University of Oklahoma, hvor han studerte drama. Hans profesjonelle skuespillerkarriere begynte i 1948 da han dro til New York City. Der gikk han p\xc3\xa5 opptakspr\xc3\xb8ve og fikk jobb i et omreisende teater som spilte teater for barn. Rollene her gjorde ham landskjent p\xc3\xa5 TV, da han spilte deler av \xc2\xabMister Roberts\xc2\xbb med Henry Fonda i 1950. Han hadde denne rollen i omtrent halvannet \xc3\xa5r og spilte i store byer over hele USA._NEWLINE_Rances eldste s\xc3\xb8nn, Ron, var fire \xc3\xa5r gammel da han hadde sin debut, da de to spilte sammen i filmen The Journey. Senere p\xc3\xa5 1950-tallet omfattet Rances roller hans TV-debut i serien Kraft Theatre, hvor han spilte tre ganger i 1956\xe2\x80\x9357._NEWLINE_Etter at s\xc3\xb8nnen Ron spilte Opie i The Andy Griffith Show tidlig p\xc3\xa5 1960-tallet hadde Rance gjesteroller i fem episoder av samme show. Howard var best kjent for sin rolle p\xc3\xa5 TV i 25 episoder av 1960-tallets TV-serie Gentle Ben, hvor hans yngste s\xc3\xb8nn, Clint, spilte Henry Broomhauer, en mann fra de dype skoger som ble venn med familien. En annen velkjent TV-rolle var i Babylon 5 hvor han opptr\xc3\xa5dte flere ganger som David Sheridan. Han spilte ogs\xc3\xa5 i den kortlevde TV-serien Driving Me Crazy fra \xc3\xa5r 2000. Hans gjesteopptredener omfatter Gunsmoke, Bonanza, Kung Fu, The Waltons, CBS Schoolbreak Special, The Drug Knot, Angel, 7th Heaven, Cold Case, That's So Raven og to opptredener i Seinfeld, begge i forskjellige roller. I The Waltons portretterte Howard dr. McIver i fem forskjellige episoder, \xc3\xa9n hvor ogs\xc3\xa5 s\xc3\xb8nnen Ron spilte._NEWLINE_Howard spilte i over 100 filmer, inklusive filmen Cool Hand Luke, fra 1967, The Music Man, og mange andre  filmer. Han spilte ogs\xc3\xa5 Dottie og Kits far i A League of Their Own. I 2013 spilte han Woody Grants bror i Nebraska. Han spilte ofte roller som prest eller kapellan, sheriff, eller marshal, og hadde utallige opptredener i Joe Dantes filmer._NEWLINE_Howard spilte i de fleste av s\xc3\xb8nnen Rons filmer, inklusive Splash, Cocoon, Apollo 13, A Beautiful Mind, Cinderella Man og Frost/Nixon. Unntakene er Night Shift, Willow, Backdraft, Ransom, EDtv og The Da Vinci Code."